**Školský klub detí /ŠKD/**

**Vychovávateľka ŠKD: Drahomíra Smatanová**

**Prevádzka: ráno od 6.00 h – 7.30 h**

 **popoludní od 11.25 h – 15.30 h**

**Školský poriadok školského klubu detí**

Školský klub detí zabezpečuje pre deti, ktoré plnia povinnú školskú dochádzku V ZŠ nenáročnú činnosť podľa školského výchovného programu zameranú na ich prípravu na vyučovanie a na uspokojenie a rozvíjanie ich záujmov v čase mimo vyučovania.

1. **Riadenie a organizácia školského klubu detí**
2. Školský klub detí / ďalej len ŠKD/ riadi riaditeľ školy
3. Výchovno-vzdelávaciu činnosť vykonáva kvalifikovaná vychovávateľka ŠKD
4. Riaditeľ školy určuje počet oddelení podľa počtu prihlásených žiakov na pravidelnú dochádzku.
5. V oddelení ŠKD môže byť zapísaných najviac 25 trvalo dochádzajúcich žiakov.
6. ŠKD sa riadi vypracovaným a schváleným školským výchovným programom
7. **Prevádzka ŠKD**
8. ŠKD je v prevádzke počas školského roku v čase:

ráno od 6.00 h – 7.30 h

 popoludní od 11.25 h – 15.30

1. ŠKD sa riadi režimom dňa, ktorý je nasledovný:

 **Denná skladba zamestnania v ŠKD**

 6,00 - 7,30 príchod detí, individuálne hry, sústredenie, počúvanie hudby, rozprávky,

 oboznámenie s denným plánom, rozhovory s deťmi

 7,30 - odchod žiakov do tried, príprava na vyučovanie

 11,20 - 12,00 obed, osobná hygiena, upevňovanie hygienických návykov, pokojný oddych

 12.00 - 13,00 aktívny odpočinok, pobyt vonku, oddychová a relaxačná činnosť, práca s PC

 13,00 - 14,00 záujmová činnosť podľa týždenného rozvrhu

 14,00 - 14,30 vzdelávacia činnosť, príprava na vyučovanie, didaktické hry, práca s PC

 14,30 - 15,00 relaxačná a rekreačná činnosť, pobyt vonku, individuálne hry detí

 15,00 - 15,30 individuálne hry detí, úprava triedy, samoobslužná činnosť, odchod zo ŠKD

1. **Zaraďovanie žiakov**
2. Žiaci sa do ŠKD zaraďujú vždy na jeden školský rok, na základe písomnej žiadosti podanej zákonným zástupcom žiaka.
3. O zaradení do ŠKD rozhoduje riaditeľ školy.
4. Do ŠKD sa prednostne zaraďujú žiaci nižších ročníkov prihlásených na pravidelnú dochádzku, ktorých rodičia sú zamestnaní.
5. Žiaci sa do oddelení zaraďujú podľa veku.
6. **Dochádzka žiakov**
7. Rozsah dennej dochádzky, spôsob odchodu detí, prípadne záujmovú činnosť mimo ŠKD uvedie rodič na žiadosti. Prípadné zmeny v dochádzke a spôsobe odchodu oznamuje rodič písomne.
8. Žiak, ktorý neodôvodnene a bez písomného ospravedlnenia vynechá dochádzku 10 za sebou nasledujúcich pracovných dní, môže byť vyradený zo zoznamu pravidelne dochádzajúcich žiakov.
9. Ak nie je uhradený poplatok za pobyt žiaka v ŠKD ani po doručení upomienky, môže byť žiak vyradený zo zoznamu pravidelne dochádzajúcich žiakov
10. **Výchovno-vzdelávacia činnosť**
11. Výchovno-vzdelávacia činnosť ŠKD je zameraná na činnosti oddychového, rekreačného a záujmového charakteru a na prípravu na vyučovanie, ktoré sa uskutoční v oddeleniach.
12. Záujmová činnosť sa uskutočňuje spravidla v záujmových útvaroch príležitostného, krátkodobého alebo dlhodobého charakteru, pričom sa umožňuje žiakom účasť aj na ďalších formách záujmovej činnosti mimo školy.
13. V oblasti rekreačného charakteru – vychádzkami, výletmi, športom a cvičením sa umožňuje žiakom čo najviac voľného času stráviť pohybom a pobytom na čerstvom vzduchu a takto sa starať o dobrý telesný a psychický rozvoj žiakov.
14. Po dohode s rodičmi žiakov sa venuje náležitá pozornosť príprave na vyučovanie.
15. V čase určenom na prípravu na vyučovanie si žiaci podľa pokynov vypracujú úlohy, opakujú učivo, nevyrušujú ostatných.
16. V rámci činnosti ŠKD sa organizujú rôzne kultúrne a iné podujatia.
17. Súčasťou výchovno-vzdelávacej činnosti je aj stravovanie žiakov. Žiaci prichádzajú do jedálne pod dozorom vychovávateľky, slušne sa správajú a správne stolujú. Stravné lístky zabezpečujú rodičia v zmysle pokynov vedúcej školskej jedálne.
18. Vychovávateľka učí žiakov postupom pri stravovaní, hygienickým návykom a žiakom 1.ročníka pomôže pri obsluhe v školskej jedálni.
19. Na záujmovú a rekreačnú činnosť ŠKD sa využívajú aj špeciálne učebne, dielne, telocvične, ihriská a iné objekty školy.
20. **Starostlivosť o zdravie a bezpečnosť žiakov**
21. Za bezpečnosť žiakov počas celého ich pobytu v ŠKD zodpovedá vychovávateľ.
22. Prechod žiakov do ŠKD v rámci školy zabezpečuje vyučujúci poslednej vyučovacej hodiny.
23. Pri hrách a iných činnostiach je vychovávateľ povinný poučiť žiakov o bezpečnosti.
24. Ak si to vyžaduje náročnosť prostredia alebo výkon činnosti, určí riaditeľ školy alebo jeho zástupca vyšší počet pedagogických zamestnancov alebo nižší počet žiakov.
25. V prípade úrazu poskytne vychovávateľ prvú pomoc, oznámi ho vedeniu školy, zapíše do knihy úrazov, prípadne napíše záznam o úraze.
26. Nosenie drahých a nebezpečných predmetov do ŠKD je zakázané.
27. Dieťa musí mať hygienické vrecúško a prezuvky.
28. Pri vychádzkach, výletoch a iných podujatiach mimo objektu ŠKD zodpovedá za deti vychovávateľ až do ich rozchodu pred objektom ŠKD.
29. Ak zistí vychovávateľ u žiaka zdravotné ťažkosti, nevoľnosť, teplotu, upovedomí o tom rodičov.
30. **Príspevok na úhradu za pobyt žiaka v ŠKD**
31. Príspevok na úhradu za pobyt žiaka v ŠKD je stanovený všeobecne záväzným nariadením obce č. 3/2012 zo dňa 25.06.2012 schválený uznesením. Na čiastočnú úhradu nákladov spojených s činnosťou školského klubu prispieva mesačne zákonný zástupca dieťaťa vo výške 8,29 €. Tento poplatok sa skladá z nasledovných častí:
32. 2,00€ za návštevu ŠKD v ranných hodinách od 6,00h – 7,30 h
33. 7,00 € za návštevu ŠKD v hodinách od 11,20 h – 15,30 h
34. 9,00 € za návštevu ŠKD v hodinách od 06,00 h – 15,30 h
35. Príspevok na úhradu za pobyt žiaka v ŠKD uhrádza zákonný zástupca žiaka do 10-teho dňa v kalendárnom mesiaci vkladom alebo prevodom na bankový účet.
36. Príspevok je možné znížiť alebo odpustiť podľa rozhodnutia zriaďovateľa a to na základe písomnej žiadosti zákonného zástupcu dieťaťa po predložení dokladu o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
37. Žiadosť o zníženie alebo odpustenie príspevku predkladá zákonný zástupca riaditeľovi školského zariadenia. Riaditeľ školského zariadenia predkladá žiadosť bezodkladne najneskôr do 3 dní odo dňa jej doručenia zriaďovateľovi.

 **VIII. Správanie sa žiakov v školskom klube detí**

1. V ŠKD sa žiaci správajú podľa pokynov vychovávateliek, bez dovolenia a písomného vyžiadania rodičov sa nevzďaľujú a neodchádzajú domov.

2. Neprítomnosť žiaka na výchovnej práci v ŠKD v určitý deň alebo po určitú dobu oznámia rodičia alebo zákonný zástupca žiaka príslušnej vychovávateľke písomne vopred.

3. Športové zariadenie v školskom areáli (preliezačky a pod.) používajú žiaci iba za priameho dozoru vychovávateliek ŠKD.

4. Počas rekreačnej činnosti neničia žiaci zeleň v areáli školy.

1. **Dokumentácia vedená v ŠKD**
2. Školský výchovný program
3. Časovo-tematický plán výchovno-vzdelávacej činnosti v ŠKD na rok
4. Žiadosť o prijatie do ŠKD
5. Osobný spis dieťaťa v ŠKD
6. Rozvrh výchovnej činnosti
7. Týždenný plán výchovno-vzdelávacej činnosti v ŠKD
8. Triedna kniha v ŠKD
9. Školský poriadok v ŠKD